**Bod č.**

**Zastupiteľstvo Bratislavského samosprávneho kraja**

Materiál pre rokovanie Zastupiteľstva

Bratislavského samosprávneho kraja

20. septembra 2013

**Návrh**

**Všeobecne záväzného nariadenia Bratislavského samosprávneho kraja č. ... /2013 o určení počtu tried prvého ročníka stredných škôl financovaných zo štátneho rozpočtu v územnej pôsobnosti Bratislavského samosprávneho kraja pre prijímacie konanie na školský rok 2014/2015.**

Materiál predkladá: Materiál obsahuje:

PhDr. Gabriella Németh 1. Návrh uznesenia

podpredsedníčka 2. Dôvodová správa

Bratislavského samosprávneho kraja 3. Návrh Všeobecne záväzného

nariadenia ...

4. Stanoviská komisií

Zodpovedný:

Ing. Roman Csabay,

riaditeľ Odboru školstva, mládeže a športu

Úradu Bratislavského samosprávneho kraja

Spracovatelia:

Mgr. Tibor Varga, oddelenie školstva

Ing. Dagmar Hubačová, oddelenie školstva

Mgr. Peter Šafář, oddelenie školstva

Mgr. Jana Zápalová, vedúca oddelenia školstva

Úradu Bratislavského samosprávneho kraja

JUDr. Matúš Šaray, vedúci právneho oddelenia

Úradu Bratislavského samosprávneho kraja

Bratislava

september 2013

N á v r h u z n e s e n i a

**UZNESENIE č. ...... / 2013**

zo dňa 20. 09. 2013

Zastupiteľstvo Bratislavského samosprávneho kraja po prerokovaní materiálu

**s c h v a ľ u j e**

Všeobecne záväzné nariadenie Bratislavského samosprávneho kraja č..../2013, o určení počtu tried prvého ročníka stredných škôl financovaných zo štátneho rozpočtu v územnej pôsobnosti Bratislavského samosprávneho kraja pre prijímacie konanie na školský rok 2014/2015.

Termín:k 30. 09. 2013

**D ô v o d o v á s p r á v a**

**k návrhu všeobecne záväzného nariadenia Bratislavského samosprávneho kraja č...../2013 o určení počtu tried prvého ročníka stredných škôl financovaných zo štátneho rozpočtu v územnej pôsobnosti Bratislavského samosprávneho kraja pre prijímacie konanie na školský rok 2014/2015.**

Návrh všeobecne záväzného nariadenia (ďalej len „nariadenie“) o určení počtu tried prvého ročníka stredných škôl financovaných zo štátneho rozpočtu v územnej pôsobnosti Bratislavského samosprávneho kraja pre prijímacie konanie v nasledujúcom školskom roku sa predkladá na základe novely zákona č. 184/2009 Z. z. o odbornom vzdelávaní a príprave a o zmene a doplnení niektorých zákonov v znení neskorších predpisov (ďalej len „zákon o odbornom vzdelávaní a príprave“), ktorá v § 4, ods. 2 písm. c) ukladá túto povinnosť samosprávnemu kraju.

Návrhy na počet tried prvého ročníka stredných škôl financovaných zo štátneho rozpočtu predkladajú samosprávnemu kraju školy v zriaďovateľskej pôsobnosti BSK, zriaďovatelia, ktorými sú štátom uznaná cirkev alebo náboženská spoločnosť (cirkevné školy) alebo iná právnická alebo fyzická osoba (súkromné školy), v prípade BSK aj obec, ktorá je zriaďovateľom strednej školy. Táto povinnosť sa netýka stredných škôl v zriaďovateľskej pôsobnosti obvodného úradu a gymnázií s osemročným štúdiom.

Po prerokovaní v krajskej rade pre odborné vzdelávanie a prípravu (ďalej len "krajská rada") určuje samosprávny kraj svojím nariadením počet tried prvého ročníka stredných škôl financovaných zo štátneho rozpočtu vo svojej územnej pôsobnosti pre prijímacie konanie na nasledujúci školský rok 2014/15 v súlade s regionálnou stratégiou výchovy a vzdelávania v stredných školách a analýzami a prognózami o vývoji trhu práce. Výnimku tvoria gymnáziá s osemročným vzdelávacím programom v územnej pôsobnosti samosprávneho kraja a stredné školy v jeho územnej pôsobnosti, ktorých zriaďovateľom je obvodný úrad.

Regionálna stratégia výchovy a vzdelávania v stredných školách v Bratislavskom samosprávnom kraji na roky 2013 – 2018 bola schválená Zastupiteľstvom BSK dňa 21. 6. 2013.

Aktuálne informácie o uplatniteľnosti absolventov jednotlivých škôl a študijných a učebných odborov neboli zverejnené k termínu spracovania podkladov pre návrh všeobecne záväzného nariadenia.

Dňa 21. júna 2013 bol síce elektronickou poštou samosprávnemu kraju doručený materiál od Ústredia práce, sociálnych vecí a rodiny, ktorý bol spracovaný v spolupráci so zamestnávateľmi a poskytol informácie, resp. prehľad očakávaného počtu zamestnancov a dodatočnej potreby zamestnancov v roku 2017 podľa zamestnaní a krajov.

Materiál však nebol doručený v dostatočnom časovom predstihu vo vzťahu k prípave regionálnej stratégie a súčasne neobsahoval základné informácie dôležité pre spracovanie tak závažného dokumentu, akým je VZN o stanovení počtu tried. Prehľad zamestnaní sa v ňom uvádza podla SK ISCO - O8 a nie podľa študijných a učebných odborov, ktoré sa vyučuju  na školách.

Súčasne materiál uvádza údaj o potrebe zamestnancov v roku 2017, pričom aktuálne schvaľované nariadenie určuje počty tried prvých ročníkov pre školský rok 2014/15, teda žiaci budú štvorročné štúdium končiť v roku 2018.

Na základe vyššie uvedeného, Bratislavský samosprávny kraj nemohol takto spracované údaje ÚPSVaR zapracovať zodpovedne do predloženého návrhu VZN.

Bratislavský samosprávny kraj, v súlade s Regionálnou stratégiou výchovy a vzdelávania v stredných školách v Bratislavskom samosprávnom kraji na roky 2013 – 18, akceptoval návrhy predložené jednotlivými zriaďovateľmi, pričom vychádzal z predpokladu, že títo zodpovedne posúdili možnosti a kapacity škôl, ktoré zriaďujú.

Predpokladáme, že v nasledujúcich rokoch na základe sledovania relevantných údajov o jednotlivých školách, záväznosti údajov spracovaných UPSVaR a v súlade s platnou legislatívou bude samosprávny kraj postupovať tak, aby sa zreálnil pomer medzi žiakmi končiacimi základné školy a počtom miest ponúkaných strednými školami a súčasne aby boli zohľadnené aj požiadavky trhu práce a informácie o uplatniteľnosti absolventov.

Podkladom pre určenie počtu tried prvého ročníka stredných škôl boli návrhy jednotlivých zriaďovateľov a vyhodnotenie kritérií v zmysle Metodického usmernenia Ministerstva školstva, vedy, výskumu a športu Slovenskej republiky č. 35/2013 na uplatňovanie kritérií pri určovaní počtu tried prvého ročníka stredných škôl pre prijímacie konanie v nasledujúcom školskom roku, ktoré boli doručené Bratislavskému samosprávnemu kraju v zákonom stanovenom termíne. Nakoľko sa uvedené metodické usmernenie uplatňovalo v aktuálnom prijímacom konaní po prvýkrát a systém vyhodnocovania kritérií nebol ešte úplne funkčný (chýba prepojenie databáz jednotlivých inštitúcií, nie všetky údaje boli k dispozícii), doručené formuláre, ktoré mali poskytnúť informáciu o úrovni zabezpečenia výchovno-vzdelávacieho procesu podľa konkrétnych učebných a študijných odborov na jednotlivých školách, boli zohľadňované v primeranej miere ako pomocné kritérium.

V školskom roku 2013/14 podľa údajov Obvodného úradu v Bratislave bude základné školy v Bratislavskom samosprávnom kraji končiť 3972 žiakov (pozn. údaj je za školský rok 2012/13, aktuálny počet bude známy po zbere údajov pre normatívne financovanie v septembri 2013).

Bratislavský samosprávny kraj v predkladanom návrhu Všeobecne záväzného nariadenia určuje pre stredné školy v územnej pôsobnosti Bratislavského samosprávneho kraja financované zo štátneho rozpočtu (okrem škôl zriadených Obvodným úradom v Bratislave a gymnázií s osemročným štúdiom) pre prijímacie konanie na školský rok 2014/15 celkom 242 tried, z toho 159 tried pre školy v zriaďovateľskej pôsobnosti BSK a 83 tried pre školy iných zriaďovateľov. Z celkového počtu 242 tried je 66 tried gymnázií (27%) a 176 tried stredných odborných škôl (73 %), čo pri priemernej naplnenosti triedy 23 žiakmi predstavuje plán výkonov pre 5566 žiakov.

Na školský rok 2013/14 bolo plánovaných 238 tried, 159 v školách BSK a 79 v školách iných zriaďovateľov, ako sa skutočne naplnili plánované počty bude známe po 15. 9. 2013, pričom podľa údajov Obvodného úradu v Bratislave v školskom roku 2012/13 končilo deviaty ročník základných škôl 3062 žiakov.

Pre informáciu - v školskom roku 2012/13 bola skutočnosť na školách v územnej pôsobnosti BSK 193 tried – 141 v školách v zriaďovateľskej pôsobnosti BSK a 52 v školách iných zriaďovateľov.

Bratislavský samosprávny kraj ako zriaďovateľ vo vzťahu k stredným školám vo svojej zriaďovateľskej pôsobnosti upravil návrhy jednotlivých škôl tak, že zohľadňoval skutočné počty tried a žiakov, ktoré škola otvorila v školskom roku 2012/13 a počty zapísaných žiakov po druhom kole prijímacích skúšok na školský rok 2013/14. K úprave navrhovaného počtu tried, resp. k zníženiu počtu tried došlo u 2 gymnázií a 12 stredných odborných škôl.



Návrh všeobecne záväzného nariadenia bol prerokovaný a schválený Krajskou radou pre odborné vzdelávanie a prípravu v Bratislavskom samosprávnom kraji dňa 20. 8. 2013.

Schválenie všeobecne záväzného nariadenia nemá dopad na rozpočet Bratislavského samosprávneho kraja.

**Zastupiteľstvo Bratislavského samosprávneho kraja**



**Všeobecne záväzné nariadenie**

**Bratislavského samosprávneho kraja**

**č. .. / 2013**

zo dňa 20. 09. 2013

**o určení počtu tried prvého ročníka stredných škôl financovaných zo štátneho rozpočtu v územnej pôsobnosti Bratislavského samosprávneho kraja pre prijímacie konanie na školský rok 2014/2015**

**Bratislava**

**september 2013**

**Všeobecne záväzné nariadenie**

**Bratislavského samosprávneho kraja**

**č. ../ 2013**

**zo dňa 20. septembra 2013**

**o určení počtu tried prvého ročníka stredných škôl financovaných zo štátneho rozpočtu v územnej pôsobnosti Bratislavského samosprávneho kraja pre prijímacie konanie na školský rok 2014/2015.**

Zastupiteľstvo Bratislavského samosprávneho kraja v súlade s § 8 ods.1 a §11 ods. 2 písm. a) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov, § 64 ods. 2 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v  znení neskorších predpisov, § 4 ods. 2 písm. c) zákona

č. 184/2009 Z. z. o odbornom vzdelávaní a príprave a o zmene a doplnení niektorých zákonov v znení neskorších predpisov, § 19 ods. 2 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva toto všeobecne záväzné nariadenie (ďalej len „nariadenie“):

**§ 1**

**Predmet úpravy**

Všeobecne záväzné nariadenie určuje počet tried prvého ročníka stredných škôl financovaných zo štátneho rozpočtu podľa osobitného predpisu[[1]](#footnote-1) v územnej pôsobnosti Bratislavského samosprávneho kraja pre prijímacie konanie na školský rok 2014/15.

**§ 2**

**Vymedzenie okruhu subjektov**

Návrh na počet tried prvého ročníka stredných škôl financovaných zo štátneho rozpočtu predkladajú samosprávnemu kraju

a) školy v jeho zriaďovateľskej pôsobnosti,

b) zriaďovateľ, ktorým je štátom uznaná cirkev alebo náboženská spoločnosť,

c) zriaďovateľ, ktorým je iná právnická osoba alebo fyzická osoba,

d)obec, pokiaľ je zriaďovateľom strednej školy.

**§ 3**

**Termín a spôsob určenia počtu tried prvého ročníka stredných škôl**

1) Riaditeľ strednej školy po prerokovaní v pedagogickej rade školy a v rade školy predloží najneskôr do 15. júna návrh na počet tried prvého ročníka pre prijímacie konanie v nasledujúcom školskom roku zriaďovateľovi školy.

2) Zriaďovateľ strednej školy v zmysle § 2 bod b) a c) tohto nariadenia predloží samosprávnemu kraju, do ktorého územnej pôsobnosti stredná škola patrí, do 30. júna návrh na počet tried prvého ročníka pre prijímacie konanie v nasledujúcom školskom roku.

3) Samosprávny kraj určuje nariadením po prerokovaní v Krajskej rade pre odborné vzdelávanie a prípravu v BSK najneskôr do 30. septembra počet tried prvého ročníka stredných škôl financovaných zo štátneho rozpočtu vo svojej územnej pôsobnosti pre prijímacie konanie v nasledujúcom školskom roku podľa osobitného predpisu[[2]](#footnote-2) v súlade s regionálnou stratégiou výchovy a vzdelávania v stredných školách a analýzami a prognózami o vývoji trhu práce s výnimkou gymnázií s osemročným vzdelávacím programom v jeho územnej pôsobnosti a stredných škôl v jeho územnej pôsobnosti, ktorých zriaďovateľom je Obvodný úrad Bratislava.

**§ 4**

**Kritéria pri určovaní počtu tried**

Počet tried prvého ročníka stredných škôl sa určuje aj podľa

a) percentuálneho podielu evidovaných nezamestnaných absolventov na úradoch práce, sociálnych vecí a rodiny vo vzťahu k počtu absolventov strednej školy v danom študijnom odbore alebo učebnom odbore,

b) materiálno-technického a priestorového zabezpečenia strednej školy,

c) výsledkov monitorovania a hodnotenia kvality výchovy a vzdelávania vykonaných Štátnou školskou inšpekciou podľa osobitného predpisu[[3]](#footnote-3),

d) výsledkov hodnotenia externej časti maturitnej skúšky a písomnej formy internej časti maturitnej skúšky,

e) výsledkov teoretickej časti odbornej zložky maturitnej skúšky, praktickej časti odbornej zložky maturitnej skúšky, absolventskej skúšky a záverečnej skúšky,

f) percentuálneho podielu prijatých žiakov do 1. ročníka vzhľadom na stanovený počet tried na predchádzajúci školský rok,

g) personálneho zabezpečenia školy,

h) výsledkov z celoslovenských kôl súťaží alebo predmetových olympiád a výsledkov medzinárodných kôl súťaží alebo predmetových olympiád,

i) účasti strednej školy v medzinárodných projektoch alebo medzinárodných programoch.

**§ 5**

**Určenie počtu tried prvého ročníka stredných škôl**

Bratislavský samosprávny kraj po prerokovaní v Krajskej rade pre odborné vzdelávanie a prípravu v BSK zo dňa 20. 08. 2013 určuje počet tried nasledovne:

1. Pre školy v zriaďovateľskej pôsobnosti samosprávneho kraja sa určuje pre školský rok 2014/15 otvorenie tried prvého ročníka nasledovne:

|  |  |  |
| --- | --- | --- |
| P. č. | **Škola** | **triedy** |
| 1 | Základná škola a Gymnázium s vyučovacím jazykom maďarským, Dunajská 13, 814 84 Bratislava | 2 |
| 2 | Gymnázium, Grösslingová 18, 811 09 Bratislava | 3 |
| 3 | Gymnázium, Hubeného 23, 834 08 Bratislava | 2 |
| 4 | Gymnázium Ivana Horvátha, I. Horvátha 14, 821 03 Bratislava | 3 |
| 5 | Gymnázium Alberta Einsteina, Einsteinova 35, 852 03 Bratislava | 3 |
| 6 | Gymnázium Ladislava Novomeského, Tomášikova 2, 827 29 Bratislava | 2 |
| 7 | Gymnázium Jána Papánka, Vazovova 6, 811 07 Bratislava | 3 |
| 8 | Športové gymnázium, Ostredková 10, 821 02 Bratislava | 2 |
| 9 | Gymnázium, Pankúchova 6, 851 04 Bratislava | 3 |
| 10 | Gymnázium, Ulica 1. mája 8, 901 01 Malacky | 2 |
| 11 | Gymnázium Karola Štúra, Námestie slobody 5, 900 01 Modra | 1 |
| 12 | Gymnázium, Senecká 2, 902 01 Pezinok | 2 |
| 13 | Gymnázium Antona Bernoláka, Lichnerova 69, 903 01 Senec | 1 |
| 14 | Spojená škola s vyučovacím jazykom maďarským, Lichnerova 71, 903 01 Senec - Gymnázium | 1 |
|  | **Spolu** | **30** |
|  | **Škola** | **triedy** |
| 1 | Stredná priemyselná škola strojnícka, Fajnorovo nábrežie 5, 814 75 Bratislava | 3 |
| 2 | Stredná odborná škola technická, Vranovská 4, 851 02 Bratislava | 2 |
| 3 | Stredná odborná škola automobilová, J. Jonáša 5, 834 06 Bratislava | 4 |
| 4 | Stredná odborná škola, Kysucká 14, 903 01 Senec | 2 |
| 5 | Stredná priemyselná škola elektrotechnická, Zochova 9, 811 03 Bratislava | 3 |
| 6 | Stredná priemyselná škola elektrotechnická, K. Adlera 5, 841 02 Bratislava | 5 |
| 7 | Stredná priemyselná škola elektrotechnická, Hálova 16, 851 01 Bratislava | 3 |
| 8 | Stredná odborná škola elektrotechnická, Rybničná 59, 831 07 Bratislava | 2 |
| 9 | Stredná odborná škola informačných technológií, Hlinícka 1, 834 01 Bratislava | 4 |
| 10 | Stredná odborná škola dopravná, Sklenárova 9, 821 09 Bratislava | 2 |
| 11 | Stredná priemyselná škola dopravná, Kvačalova 20, 821 08 Bratislava | 3 |
| 12 | Stredná priemyselná škola stavebná a geodetická, Drieňová 35, 826 64 Bratislava | 3 |
| 13 | Stredná odborná škola, Ivanská cesta 21, 823 75 Bratislava | 7 |
| 14 | Stredná odborná škola polygrafická, Račianska 190, 835 26 Bratislava | 4 |
| 15 | Stredná odborná škola chemická, Vlčie hrdlo 50, 821 07 Bratislava | 2 |
| 16 | Stredná odborná škola vinársko-ovocinárska, Kostolná 3, 900 01 Modra | 2 |
| 17 | Spojená škola, Ul. SNP 30, 900 28 Ivanka pri Dunaji | 6 |
| 18 | Stredná odborná škola záhradnícka Gustáva Čejku, Bratislavská 44, 900 45 Malinovo | 2 |
| 19 | Obchodná akadémia, Nevädzová 3, 820 07 Bratislava | 3 |
| 20 | Obchodná akadémia, Račianska 107, 831 02 Bratislava | 3 |
| 21 | Obchodná akadémia, Dudova 4, 851 02 Bratislava | 2 |
| 22 | Stredná odborná škola podnikania, Strečnianska 20, 851 05 Bratislava | 2 |
| 23 | Obchodná akadémia, Myslenická 1, 902 01 Pezinok | 3 |
| 24 | Konzervatórium, Tolstého 11, 811 06 Bratislava | 4 |
| 25 | Tanečné konzervatórium Evy Jaczovej, Gorazdova 20, 811 04 Bratislava | 1 |
| 26 | Stredná odborná škola masmediálnych a informačných štúdií, Kadnárova 7, 834 14 Bratislava | 2 |
| 27 | Pedagogická a sociálna akadémia, Bullova 2, 840 11 Bratislava | 3 |
| 28 | Pedagogická a kultúrna akadémia, Sokolská 6, 900 01 Modra | 2 |
| 29 | Škola úžitkového výtvarníctva Josefa Vydru, Dúbravská cesta 11, 845 32 Bratislava | 3 |
| 30 | Stredná zdravotnícka škola, Záhradnícka 44, 821 08 Bratislava | 4 |
| 31 | Stredná zdravotnícka škola, Strečnianska 20, 850 07 Bratislava | 2 |
| 32 | Stredná umelecká škola scénického výtvarníctva, Sklenárova 7, 824 89 Bratislava | 3 |
| 33 | Spojená škola, Tokajícka 24, 821 03 Bratislava | 4 |
| 34 | Stredná odborná škola, Farského 9, 851 01 Bratislava | 6 |
| 35 | Stredná odborná škola, Svätoplukova 2, 821 08 Bratislava | 4 |
| 36 | Stredná odborná škola obchodu a služieb Samuela Jurkoviča, Sklenárova 1, 821 09 Bratislava | 2 |
| 37 | Stredná odborná škola, Komenského 27, 902 01 Pezinok | 2 |
| 38 | Stredná odborná škola, Račianska 105, 831 02 Bratislava | 3 |
| 39 | Hotelová akadémia, Mikovíniho 1, 831 02 Bratislava | 6 |
| 40 | Stredná odborná škola hotelových služieb a obchodu , Na pántoch 9, 831 06 Bratislava | 4 |
| 41 | Spojená škola s vyučovacím jazykom maďarským, Lichnerova 71, 903 01 Senec - SOŠ | 2 |
|  | **spolu** | **129** |
|  | **SPOLU G + SOŠ** | **159** |

1. Pre školy zriaďovateľov v zmysle § 2 bod b), c) a d) tohto nariadenia sa určuje pre školský rok 2014/15 otvorenie tried prvého ročníka nasledovne:

|  |  |  |
| --- | --- | --- |
|  | **Zriaďovateľ - škola** | **triedy** |
|  | **Galileo School, s.r.o., Hradská 85, 821 07 Bratislava** |  |
| 1 | Súkromné gymnázium Galileo School, Dudvážska 6, 821 07 Bratislava | 2 |
|  | **Výchovno-vzdelávacie združenie, Bajkalská 20, 821 08 Bratislava** |  |
| 2 | 1. súkromné gymnázium v Bratislave, Bajkalská 20, 821 08 Bratislava | 1 |
|  | **PhDr. Elvíra Chadimová** |  |
| 3 | Súkromné gymnázium, Žitavská 1, 821 07 Bratislava | 2 |
|  | **Gaudeamus, s.r.o., Nejedlého 23, 841 02 Bratislava** |  |
| 4 | Súkromné športové gymnázium Gaudeamus, Dudvážska 6, 821 07 Bratislava | 1 |
|  | **School, s.r.o., Župné námestie 2, 811 13 Bratislava** |  |
| 5 | Súkromné gymnázium, Česká 10, 831 03 Bratislava | 4 |
|  | **Cogitatio - M, s.r.o., Beniakova 5, 841 05 Bratislava** |  |
| 6 | Súkromné gymnázium Cogitatio, Batkova 2, 841 01 Bratislava | 1 |
|  | **OZ Esprit, Majerníkova 62, 841 05 Bratislava** |  |
| 7 | Súkromné gymnázium Esprit, Majerníkova 62, 841 05 Bratislava | 1 |
|  |  |  |
|  | **Mgr. Alena Kaňuková** |  |
| 8 | Súkromné gymnázium Alkana, Batkova 2, 841 01 Bratislava | 1 |
| 9 | Súkromné konzervatórium Alkana, Batkova 2, 841 01 Bratislava | 1 |
|  | **Helena Barnová** |  |
| 10 | Súkromné gymnázium Mercury, Zadunajská 27, 850 00 Bratislava | 1 |
|  | **Ministerstvo školstva a vedy Bulharskej republiky** |  |
| 11 | Súkromné bulharské gymnázium Christa Boteva, Záporožská 8, 851 01 Bratislava | 1 |
|  | **IP s.r.o., Kremnická 26, 851 01 Bratislava** |  |
| 12 | Súkromné gymnázium, Kremnická 26, 851 01 Bratislava | 4 |
| 13 | Súkromná obchodná akadémia, Kremnická 26, 851 01 Bratislava | 2 |
|  | **Mgr. Ladislav Balogh** |  |
| 14 | Súkromné gymnázium, Svätoplukova 38, 900 27 Bernolákovo (sídlo Na pántoch 7, Bratislava) | 1 |
|  | **UniTrade Institute, s.r.o., Ružinovská 1, 821 02 Bratislava** |  |
| 15 | Súkromná stredná odborná škola, Exnárova 20, 826 01 Bratislava | 5 |
|  | **Gastroškola, s.r.o., Ipeľská 7, 821 07 Bratislava** |  |
| 16 | Súkromná stredná odborná škola - Gastroškola, Bieloruská 1, 821 06 Bratislava | 2 |
|  | **Súkromná stredná odborná škola Host, s.r.o., Bárdošova 12, 831 01 Bratislava** |  |
| 17 | Súkromná stredná odborná škola Host, Riazanská 75, 831 03 Bratislava | 5 |
|  | **Edukácia - Amaro Drom, Grösslingova 25, 811 09 Bratislava** |  |
| 18 | Súkromná stredná odborná škola, Budatínska 61, 851 06 Bratislava | 4 |
|  | **Peter Jaký** |  |
| 19 | Súkromná stredná odborná škola veterinárna, Bullova 2, 844 20 Bratislava | 1 |
|  | **Moops, s.r.o., Turčianska 31/A, 821 09 Bratislava** |  |
| 20 | Súkromná stredná odborná škola Gasmo, Gogoľova 18, 851 01 Bratislava | 3 |
| 21 | Súkromná hotelová akadémia Gasmo, Gogoľova 18, 851 01 Bratislava | 2 |
|  | **TJ Polygraf Venglošova futbalová akadémia, Marie Curie Sklodowskej 1, 851 04 Bratislava** |  |
| 22 | Súkromná športová stredná odborná škola, M. C. Sklodowskej 1, 851 04 Bratislava | 2 |
|  | **Ing. Štefan Kurilla** |  |
| 23 | Súkromná stredná odborná škola, Vranovská 4, 851 02 Bratislava | 3 |
|  | **PhDr. Miroslav Malík, Karadžičova 23, 811 08 Bratislava** |  |
| 24 | Súkromná stredná odborná škola, Plavecký Štvrtok 351, 900 68 Plavecký Štvrtok | 1 |
| 25 | Súkromná obchodná akadémia, Plavecký Štvrtok 351, 900 68 Plavecký Štvrtok | 1 |
|  | **Profkreatis, o.z., Ružová dolina 29, 821 09 Bratislava** |  |
| 26 | Súkromná pedagogická a sociálna akadémia, Ružová dolina 29, 821 09 Bratislava | 1 |
|  | **SHA HaGMa, s.r.o., Biskupická 21, 821 06 Bratislava** |  |
| 27 | Súkromná hotelová akadémia HaGMa, Biskupická 21, 821 06 Bratislava | 3 |
|  | **Profi - Kamo, s.r.o., Dudvážska 6, 821 07 Bratislava** |  |
| 28 | Súkromná obchodná akadémia Profi - Kamo, Dudvážska 6, 821 07 Bratislava | 1 |
|  | **Ing. Stanislav Krchnák** |  |
| 29 | Súkromná obchodná akadémia AMOS, Holíčska 2, 851 05 Bratislava | 1 |
|  | **Bohumil Bača, akad. maliar, Kremencová 24, 841 07 Bratislava** |  |
| 30 | Súkromná stredná umelecká škola dizajnu, Ivanská cesta 21, 821 04 Bratislava | 2 |
|  | **Mgr. Viera Zavarčíková** |  |
| 31 | Súkromná stredná umelecká škola animovanej tvorby, Vlastenecké nám. 1, 851 01 Bratislava | 2 |
|  | **Kanonisky sv. Augustína rehole Notre Dame, Jesenského 4, 811 02 Bratislava** |  |
| 32 | Gymnázium Matky Alexie, Jesenského 4/A, 811 02 Bratislava | 2 |
|  | **Rímska únia Rádu sv. Uršule, Slovenská provincia, Provincialát uršulínok, Uršulínska 3, 811 01 Bratislava** |  |
| 33 | Gymnázium sv. Uršule, Nedbalova 6, 811 01 Bratislava | 1 |
|  | **Cirkev bratská v Slovenskej republike, Partizánska 6, 811 03 Bratislava** |  |
| 34 | Bilingválne gymnázium C. S. Lewisa, Beňadická 38, 851 06 Bratislava | 3 |
|  | **Západný dištrikt Evanjelickej cirkvi a.v. na Slovensku, Námestie SNP 5, 960 66 Zvolen** |  |
| 35 | Evanjelické lýceum, Vranovská 2, 851 02 Bratislava | 3 |
|  | **Rímskokatolícka cirkev, Bratislavská arcidiecéza, Špitálska 7, 814 92 Bratislava** |  |
| 36 | Cirkevné konzervatórium, Beňadická 16, 851 06 Bratislava | 2 |
| 37 | Cirkevná stredná odborná škola P. G. Frassatiho, Vazovova 12, 811 07 Bratislava | 3 |
| 38 | Spojená škola sv. Vincenta de Paul - Gymnázium sv. Vincenta de Paul, Bachova 4, 821 03 Bratislava | 1 |
| 39 | Spojená škola sv. Františka z Assisi - Gymnázium sv. Františka z Assisi, Karloveská 32, 841 04 Bratislava | 1 |
| 40 | Spojená škola Svätej Rodiny - Gymnázium Svätej Rodiny, Gercenova 10, 851 01 Bratislava | 1 |
| 41 | Spojená škola sv. Františka Assiského - Gymnázium sv. Františka Assiského, Kláštorné nám. 1, 901 01 Malacky | 1 |
|  | **Inštitút školských bratov, Kovácsova 53/469, 851 10 Bratislava** |  |
| 42 | Spojená škola de La Salle - Gymnázium školských bratov, Čachtická 14, 831 06 Bratislava | 1 |
|  | **Mestská časť Bratislava - Karlova Ves, Nám. sv. Františka 8, 842 62 Bratislava** |  |
| 43 | Spojená škola - Gymnázium, Tilgnerova 14, 841 05 Bratislava | 2 |
|  | **Spolu:** | **83** |

3) Týmto nariadením sa neurčujú triedy prvého ročníka gymnázií s osemročným vzdelávacím programom v územnej pôsobnosti Bratislavského samosprávneho kraja a stredných škôl, ktorých zriaďovateľom je Obvodný úrad Bratislava.

**§ 6**

**Platnosť a účinnosť**

1. Všeobecne záväzné nariadenie Bratislavského samosprávneho kraja č. ../2013 bolo v súlade s § 11 ods. 2 písm. a) zákona NR SR č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov schválené Zastupiteľstvom Bratislavského samosprávneho kraja dňa 20. septembra 2013, uznesením č. .../2013.
2. Toto nariadenie nadobúda platnosť dňom vyhlásenia a to jeho vyvesením na úradnej tabuli Bratislavského samosprávneho kraja.
3. Toto nariadenie nadobúda účinnosť 15. dňom od jeho vyvesenia na úradnej tabuli Bratislavského samosprávneho kraja.

V Bratislave, dňa 20. septembra 2013

Ing. Pavol Frešo, v. r.

predseda

Bratislavského samosprávneho kraja

1. § 4, § 6 ods. 1 a § 6a ods. 1 zákona 597/2003 Z. z. o financovaní základných škôl, stredných škôl a školských zariadení v znení neskorších predpisov [↑](#footnote-ref-1)
2. § 4 ods. 2 písm. c) zákona č. 184/2009 Z. z. o odbornom vzdelávaní príprave v znení neskorších predpisov [↑](#footnote-ref-2)
3. § 154 ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov [↑](#footnote-ref-3)