**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 20. septembra 2013

**Návrh**

**na prenájom pozemku parcely registra „C“ KN, parc. č. 1237 – ostatné plochy vo výmere 1015 m2 a parc. č. 1239/1 - zastavané plochy a nádvoria vo výmere 3825 m2, ktoré sa nachádzajú v katastrálnom území Senec, vedených Správou katastra Senec na Liste vlastníctva č. 1757 za účelom výstavby a prevádzkovania telocvične v areáli Gymnázia A. Bernoláka v Senci ako prípadu hodného osobitného zreteľa**

Materiál predkladá: Materiál obsahuje:

PhDr. Gabriella Németh 1. Návrh uznesenia

podpredsedníčka BSK 2. Dôvodová správa

3. Prílohy

4. Stanoviská komisií

Zodpovedný:

Ing. Bystrík Žák

riaditeľ Úradu

Bratislavského samosprávneho kraja

Spracovateľ:

JUDr. Matúš Šaray

vedúci právneho oddelenia

Mgr. Gabriela Korčáková

referent právneho oddelenia

Bratislava

september 2013

Návrh uznesenia

**UZNESENIE č. ........... / 2013**

zo dňa 20. 09. 2013

Zastupiteľstvo Bratislavského samosprávneho kraja po prerokovaní materiálu

1. **s ch v a ľ u j e**

ako **prípad hodný osobitného zreteľa** v zmysle ustanovenia § 9a ods. 9 písm. c) zákona č. 446/2001 Z. z. o majetku vyšších územných celkov v znení neskorších predpisov **nájom** nehnuteľného majetku vo vlastníctve Bratislavského samosprávneho kraja – parcely registra „C“ KN, parc. č. 1237 – ostatné plochy vo výmere 1015 m2 a parc. č. 1239/1 - zastavané plochy a nádvoria vo výmere 3825 m2, ktoré sa nachádzajú v katastrálnom území Senec, a sú vedené Správou katastra Senec na Liste vlastníctva č. 1757

**s podmienkami:**

* nájomcom a investorom je Školský športový klub GAB Senec, o. z., so sídlom Lichnerova 69, 903 01 Senec, IČO: 30803322;
* doba nájmu - 25 rokov odo dňa účinnosti nájomnej zmluvy;
* nájomné dohodnuté vo výške 1,- €/rok nájmu;
* účel nájmu - výstavba a prevádzkovanie telocvične na náklady a zodpovednosť investora;
* záväzok investora sprístupniť telocvičňu pre potreby školy v prac. dňoch v čase od 8.00 – 15.00 hod., a to len za úhradu pomernej časti nákladov za energie;
* záväzok investora na vlastné náklady a zodpovednosť vybudovať nový priestor pre kotolňu, preložiť existujúcu technológiu kotolne do nového priestoru a zbúrať starú kotolňu; preložiť regulačnú stanicu plynu;
* záväzok investora zabezpečiť si samostatné pripojenie telocvične na zdroj vody, elektriny, príp. plynu, vykurovanie telocvične bude zabezpečené kotolňou školy (za úhradu prevádzkových nákladov);
* záväzok investora získať stavebné povolenie do 12 mesiacov od účinnosti nájomnej zmluvy;
* záväzok investora zahájiť výstavbu do 6 mesiacov od nadobudnutia právoplatnosti stavebného povolenia;
* záväzok investora dokončiť stavbu do 3 rokov od nadobudnutia právoplatnosti stavebného povolenia, najneskôr do 31.12.2017;
* po skončení dohodnutej doby nájmu bude budova telocvične prevedená za symbolickú sumu 1000 € do vlastníctva BSK

1. **u k l a d á**

riaditeľovi Úradu Bratislavského samosprávneho kraja

zabezpečiť prípravu a podpis zmluvy medzi Bratislavským samosprávnym krajom a Školským športovým klubom GAB Senec, o. z., so sídlom Lichnerova 69, 903 01 Senec, IČO: 30803322, na základe ktorej sa bude realizovať zámer výstavby telocvične na pozemku v areáli Gymnázia A. Bernoláka v Senci, parcely registra „C“ KN, parc. č. 1237 a parc. č. 1239/1, ktoré sa nachádzajú v katastrálnom území Senec, sú vedené Správou katastra Senec na Liste vlastníctva č. 1757.

**T: 31.12.2013**

**D ô v o d o v á s p r á v a**

Na zákade pretrvávajúcej potreby rozvoja športových aktivít žiakov Gymnázia A. Bernoláka v Senci v súlade so zámerom zlepšiť fyzickú zdatnosť žiakov, zvýšiť ich záujem o šport a telesnú výchovu deklaroval v roku 2012 Školský športový klub GAB Senec, o. z., so sídlom Lichnerova 69, 90301 Senec, IČO: 30803322, poznajúc fungovanie Gymnázia A. Bernoláka Senec, jeho kapacitné potreby, vyučovací plán, budovu školy, jej technické parametre, a rešpektujúc požiadavky na zabezpečenie plynulosti výučby, záujem o vybudovanie telocvične v areáli Gymnázia A. Bernoláka v Senci.

Riaditeľ Gymnázia A. Bernoláka v Senci prerokoval predložený zámer Školského športového klubu GAB Senec, o. z., dňa 07.06.2012 na zasadnutí pedagogickej rady, so záverom, že Gymnázium A. Bernoláka víta a podporuje tento zámer, nakoľko by telocvičňa bola prínosom pre športovú prípravu a mimovyučovacie aktivity nielen študentov Gymnázia A. Bernoláka, ale aj pre študentov Spojenej školy s vyučovacím jazykom maďarským, ktorá sídli v budove gymnázia.

O zámere školského športového klubu GAB Senec riaditeľ školy RNDr. Jozef Radzo informoval aj na zasadnutí Rady školy dňa 26.06.2012. Všetci členovia Rady školy predloženému zámeru vyslovili podporu.

Následne sa uskutočnili viaceré rokovania za prítomnosti podpredsedníčky Bratislavského samosprávneho kraja PhDr. G. Németh s cieľom zadefinovať podmienky vybudovania telocvične na pozemkoch, ktoré sa nachádzajú v areáli školy, a ktorých vlastníkom je Bratislavský samosprávny kraj. Výsledkom týchto rokovaní je pretrvávajúci záujem Školského športového klubu GAB vybudovať telocvičňu za nasledovných podmienok:

* nájomcom a investorom je Školský športový klub GAB Senec, o. z., so sídlom Lichnerova 69, 903 01 Senec, IČO: 30803322;
* doba nájmu - 25 rokov odo dňa účinnosti nájomnej zmluvy;
* nájomné dohodnuté vo výške 1,- €/rok nájmu;
* účel nájmu - výstavba a prevádzkovanie telocvične na náklady a zodpovednosť investora;
* záväzok investora sprístupniť telocvičňu pre potreby školy v prac. dňoch v čase od 8.00 – 15.00 hod., a to len za úhradu pomernej časti nákladov za energie;
* záväzok investora na vlastné náklady a zodpovednosť vybudovať nový priestor pre kotolňu, preložiť existujúcu technológiu kotolne do nového priestoru a zbúrať starú kotolňu; preložiť regulačnú stanicu plynu;
* záväzok investora zabezpečiť si samostatné pripojenie telocvične na zdroj vody, elektriny, príp. plynu, vykurovanie telocvične bude zabezpečené kotolňou školy (za úhradu prevádzkových nákladov);
* záväzok investora získať stavebné povolenie do 12 mesiacov od účinnosti nájomnej zmluvy;
* záväzok investora zahájiť výstavbu do 6 mesiacov od nadobudnutia právoplatnosti stavebného povolenia;
* záväzok investora dokončiť stavbu do 3 rokov od nadobudnutia právoplatnosti stavebného povolenia, najneskôr do 31.12.2017;
* po skončení dohodnutej doby nájmu bude budova telocvične prevedená za symbolickú sumu 1000€ do vlastníctva BSK

Svoj pretrvávajúci záujem o výstavbu telocvične Školský športový klub potvrdil aj listom zo dňa 16.5.2013.

Vybudovanie telocvične v areáli školy je vo verejnom záujme, nakoľko investor a vlastník telocvičňu sprístupní len za prevádzkové náklady žiakom Gymnázia A. Bernoláka, ktoré má svoju telocvičňu nevyhovujúcu potrebám školy a nemá prostriedky na výstavbu vlastnej telocvične. Po skončení nájmu bude budova telocvične prevedená za symbolickú sumu 1 000,- € do vlastníctva BSK. Podľa § 9a ods. 9 písm. c) zákona č. 446/2001 Z.z. o majetku vyšších územných celkov v znení neskorších predpisov o nájmoch majetku vyššieho územného celku z dôvodu hodného osobitného zreteľa rozhodne zastupiteľstvo vyššieho územného celku trojpätinovou väčšinou všetkých poslancov.

Prílohu materiálu tvoria:

* List ŠŠK GAB SENEC , ktorým potvrdzuje záujem o nájom predmetných pozemkov zo dňa 16.5.2013 ,
* Podporné stanovisko Gymnázia A. Bernoláka, Senec
* Podporné stanovisko Rady školy pri Gymnáziu A. Bernoláka v Senci
* Geometrický plán
* výkaz výmer
* vizualizácia budúcej telocvične
* kópia katastrálnej mapy s fotodokumentáciou terajšieho stavu

Zámer prenajať predmetné pozemky vyššie uvedeným spôsobom Bratislavský samosprávny kraj zverejnil dňa 04.06.2013 na svojej úradnej tabuli a na svojej internetovej stránke.

**Z Á M E R**

**Bratislavský samosprávny kraj,**

**Sabinovská 16, 820 05 Bratislava, IČO 36063606**

v súlade s § 9a ods. 9 písm. c) zákona č. 446/2001 Z.z. o majetku vyšších územných celkov v znení neskorších predpisov zverejňuje svoj zámer **prenajať** ako **prípad hodný osobitného zreteľa pozemky** parcely registra „C“ KN, parc. č. 1237 – ostatné plochy vo výmere 1015 m2 a parc. č. 1239/1 - zastavané plochy a nádvoria vo výmere 3825 m2, ktoré sa nachádzajú v katastrálnom území Senec, a sú vedené Správou katastra Senec na Liste vlastníctva č. 1757 vo vlastníctve Bratislavského samosprávneho kraja.

Nájom častí pozemkov v uvedených výmerách bude predložený na schválenie Zastupiteľstvu Bratislavského samosprávneho kraja dňa 20. 09. 2013.

**VYVESENÝ**

**na úradnej tabuli Bratislavského samosprávneho kraja**

**od ....................... do ..........................**

**a ZVEREJNENÝ**

**na internetovej stránke Bratislavského samosprávneho kraja**

**od ........................ do ..........................**